
Radu Gyr, poetul temniţelor comuniste 


Într-o zi de 2 MARTIE, în anul 1905, vedea lumina zilei la C. âmpulung (Muscel), Radu Demetrescu, 
cel ce avea să dea literaturii române cele mai sublime transformări ale suferinţei în poezie, 
rămânând în memoria românească drept „poetul închisorilor politice”. Sute de mii de detinuti 
politici care au reușit să supravieţuiască regimului de exterminare din închisorile și lagărele 
comuniste, îi datorează enorm lui Radu Gyr: poezia lui, care L-a adus pe lisus în celulele mizere, 
a reprezentat o adevărată cheie de boltă a rezistenţei spirituale în întunericul promiscuu al 
universului concentraţionar bolșevic. 


Asculta Vocea lui Radu Gyr - O ora cu poetul temnitelor comuniste si sotia s... 


Poet, om de cultură și conștiință românească, anticomunist, monument și izvor de demnitate 
românească, legionar, apostol in temniţele a trei prigoane, condamnat la moarte pentru un 
poem, prigonit post-mortem și azi prin legi imorale impuse de venetici, piept călit de fier, model 
pentru noi, suflet de crin in grădinile Domnului, izvorâtor de mir, sfânt din neamul românesc. 


Radu Gyr - Metanie 


Radu Demetrescu-Gyr, fiul cunoscutului actor craiovean Ștefan (Coco) Dumitrescu, s-a născut la 2 
martie 1905 la Câmpulung-Muscel. Tatăl său se născuse la Brașov. A absolvit ca premiant 
Conservatorul din București. Ștefan Demetrescu a început să joace teatru de timpuriu. La vârsta de 
16 ani intră în trupa unui vestit actor. Pleacă la Paris cu o bursă, unde studiază arta dramatică. 
Înapoiat în ţară (1898) este angajat la Teatrul Naţional din București. În legătură cu venirea sa la 
Craiova, aceasta s-a produs în anul 1908 sau 1910. 


Mama sa se numea Eugenia Gherghel și își avea originea după tată în Botoșani. Bunica ei după 
tată, Mina Von Gelch, era de origine germană. Astfel, Eugenia Gherghel, mama poetului Radu Gyr, a 
căpătat de la părinţi o frumoasă cultură clasică germană, dar și o solidă cultură și educație 
muzicală, mama fiind pianistă. La absolvirea claselor primare tânărul Radu vorbea binișor această 
limbă. Un alt personaj miraculos în viaţa tânărului a fost poeta Elena Farago, casa ei fiind un centru 
de întâlniri culturale. (amănunte la George Popescu, în Permanente, aug. 2005) 


Radu a debutat la 14 ani, cu poemul dramatic În munti, publicat în revista Liceului Carol | din 
Craiova, al cărui elev a fost. Devine student la Litere și Filosofie în București, debutează editorial în 
1924 cu volumul Liniști de schituri, cu un ton elegiac. A fost de mai multe ori laureat (1926, 1927, 
1928 și 1939) al Societăţii Scriitorilor Români, Institutului pentru Literatură și al Academiei Române. 
Doctor în litere, a fost conferenţiar la Facultatea de Litere și Filosofie din București. A colaborat la 
revistele Universul literar, Gândirea, Gând Românesc, Sfarmă-Piatră, Decembrie, Vremea, Revista 
Mea, Revista Dobrogeană ș.a., precum și la ziarele: Cuvântul, Buna Vestire, Cuvântul 

Studențesc unde a publicat numeroase articole, studii literare și poezii. 


Membru de seamă al Mișcării Legionare, comandant legionar și șef al regiunii Oltenia. Cunoscându- 
| pe Corneliu Codreanu, de care a rămas fascinat, Gyr i-a înţeles sporul nou pe care-l aducea în 
viața politică românească, punând problema transformării interioare a omului, a prefacerii 
sufletești - lucrul cel mai greu de realizat - și încercând în mijlocul societății românești ajunsă într-o 
stare avansată de descompunere morală, să așeze la loc de cinste virtutea și credinţa. El a compus 
nemuritorul cântec „Sfântă tinerețe legionară, / Cu piept călit de fier și sufletul de crin, / lureș ne- 
nfrânat de primăvară, / Cu fruntea ca un iezer carpatin...”. De asemenea, este autorul versurilor 
cântecelor Imnul Moța-Marin (scris după moartea celor doi în Spania), Imnul Muncitorilor etc. 


În 1940, pe timpul guvernării legionare, a fost numit director general al teatrelor. În această calitate 
ia inițiativa înfiinţării Teatrului Evreiesc (dovadă că legionarii n-au fost antisemiţi!). Va suferi însă ani 
lungi și grei de închisoare sub cele trei regimuri dictatoriale: al lui Carol II (lagărele Tismana și 
Miercurea Ciuc), Antonescu (lagărul Târgu Jiu) și sub comuniști. După „rebeliunea” din ianuarie 
1941 putea să emigreze, dar a optat pentru rămânerea în ţară, suportând astfel un proces 
împreună cu alți 86 de intelectuali, condamnat la 12 ani închisoare corecțională pentru delictul de 
incitare „la rebeliune”. 


Eliberat de Antonescu la 7 august 1941, este trimis spre „reabilitare” în batalioanele de la Sărata, ce 
luptau în prima linie a frontului, de fapt batalioane de exterminare a legionarilor. În același timp, 
printr-un ordin expres, Antonescu o eliberează din închisoare pe evreica Ana Pauker, o bolșevică 
ce a cerut guvernului ca 600.000 de români deținuți să fie trimiși în Siberia. Grav rănit în luptele de 
la Vigoda-Vinogradar, se întoarce acasă printre puţinii supraviețuitori. 


A fost însoțit acasă de un soldat ca escortă, căruia regimul criminal Antonescu i-a dat ordin să 
prindă ocazia că vrea să „fugă” și să-l împuște pe la spate. Tânărul soldat însă, nu s-a pretat la o 
asemenea mârșăvie. Deși la 23 august 1944 era în convalescenţă, autoritățile nu-l cruţă: arestat și 
judecat în al doilea mare proces al „criminalilor de război” - lotul ziariştilor și al scriitorilor - 
primește o nouă condamnare, în 1945: 12 ani muncă silnică. 


Este eliberat în 1956 la intervenţia către Gheorghiu Dej a președintelui Indiei, la care intervenise 
Mircea Eliade aflat în exil. După doi ani, prin februarie 1958 este din nou arestat și condamnat la 
moarte pentru poezia Ridică-te, Gheorghe, ridică-te, loane! (titlul inițial: Manifest), considerată de 
regim un veritabil mijloc de instigare la luptă a maselor împotriva regimului bolșevic. În același lot 
mai erau condamnați la moarte viteazul Puiu Atanasiu, profesorul Grigore Zamfiroiu - viitorul 
preot -, Ibrăileanu și Lucuţa. Pedeapsa li se comută la 25 ani muncă silnică, dar ei nu află aceasta 
decât după 11 luni, perioadă de exterminare psihică. Poetul va executa 16 ani de detenţie 
comunistă până la amnistia din 1964. | se aplică un regim de exterminare lentă plină de sadism în 
închisoarea Aiud, cu un regim de celulă aspră. Bolnav grav, cu un prolaps rectal gangrenat, cu 
hepatită, infiltrat pulmonar TBC, hemofilic, i s-a refuzat orice ajutor medical. A slăbit îngrozitor iar 
pielea-i atârna pe oase solzoasă și tare ca o piele de șarpe. Toţi credeau că nu va mai supravieţui. El 
a crezut însă și a biruit moartea. 


A lăsat o operă poetică de valoare unică, inestimabilă. El scrie despre foamea continuă, frigul 
cumplit, moartea ca prezenţă zilnică, se ceartă cu Dumnezeu, cere răzbunare, ca în final să ajungă 
la o liniște sufletească și la o credinţă adâncă înțelegând soarta ce i-a fost rezervată și jertfa uriașă. 
„Crezul” său devine crezul unei întregi generaţii aruncate de comuniști în „toiul beznelor adânci”. El 
este poetul pătimirii românești, al tuturor celor înrobiți pentru dreptate și adevăr. 


Poezia lui Radu Gyr poartă stigmatele unor cumplite suferințe, dar este inundată și de lumina lină a 
harului. E o mărturie că sufletul poate ieși biruitor asupra unui trup de carne vie, răstignit pe 
crucea nevoinţelor. „Prin lacrimi punem pod genunii, / din lacrimi înviem mereu, / si împletind din 
lacrimi funii / ne priponim de Dumnezeu”. (Lacrim). Suferinţa este calea care duce la mântuire, la 
dobândirea harului. Însuși Hristos Se coboară în celula rece și mucegăită, cum scrie poetul în 
mirabila creație /isus în celulă. 


Să scrii poezii în temniţă nu era un lucru ușor. Simpla deţinere a unui creion sau a unei bucăţi de 
hârtie atrăgea bătăi cumplite și izolare la Neagra (celulă neîncălzită de 1/3m din beton, cu apă pe 
jos, fără pat și scaun). Deţinuţii foloseau bucăţi de săpun sau de sticlă pe care se sufla praful 
destinat deratizării pe care se scrijelea cu o așchie. Altă metodă de „a scrie” era înnodarea atei, 


poezii întregi fiind „înșirate” pe ațe smulse din zeghe sau din pături. Talpa de bocanc, căptușeala 
hainelor, obloanele sau pereţii celulelor au servit ca suport pentru scris. Câţi deținuți n-au fost 
salvați de la moarte, din deznădejde și de la iad, ascultând poeziile sale! Auzind poeziile din gura 
unora cu memorie bună și transmise din gură în gură, scrise sau prin morse, ele au făcut adevărate 
minuni. Din cei 3-4.000.000 de deţinuţi de la noi, peste 800.000 și-au lăsat oasele acolo. Poezia sa, 
ca și a celorlalţi, a fost un balsam pentru toată această masă, cu speranţa că „ne vom întoarce într- 
o zi', cum sună un vers al său. Versurile, ca și credinţa în Dumnezeu i-au ţinut treji, le-au dat 
puterea să reziste tuturor persecuțiilor. 


Apoteoza creaţiei poetice a lui Gyr o constituie baladele. Frumuseţea versurilor întrece orice 
închipuire, iar ideea centrală a lor este noblețea și spiritul de jertfă. Sunt câteva idei 

forță: muzicalitatea, claritatea și spiritul de jertfă. Cine a stat cu el în celulă, în special în Zarca 
Aiudului, a rămas cu impresia că poetul a suferit ca un zeu înlănţuit. Nici un scâncet, nici un oftat, 
deși stătea mereu pe scândura rece. 


Trupul îi era o mână de oase ţinută de un kilogram de piele roasă pe care comandantul Gh. 
Crăciun îl revigora puțin când simţea că moare, ca apoi să revină la regimul dinainte. Obligat să-și 
renege trecutul, dă o declaraţie - vestită în epocă - prin care spune că îngroapă ce a fost. Aceasta i- 
a fost smulsă la limita dintre viaţă și moarte, apoi mai mult muribund, eliberat puțin mai devreme 
ca ceilalți deţinuţi. Însă crezul său a rămas același, deţinuţii n-au putut fi dezarmaţi prin acele 

cuvinte căci știau prea bine condiţiile „umane” în care le-a spus. 


Nici după eliberare nu va cunoaște liniștea. Securitatea îl urmărește pas cu pas. În 1968 e 
ameninţat cu închisoarea dacă nu acceptă să dea note informative, dar Gyr refuză categoric. Mai 
mult, pentru a încerca să-l compromită, securitatea îl obligă să colaboreze la o gazetă 

comunistă, Glasul Patriei. În realitate, articolele erau scrise de securitate și poetul obligat să le 
semneze. A trecut în veșnicie după o viaţă de chin, în anul 1975 (28 sau 29 aprilie). Înmormântat în 
Vinerea Mare, pe 2 mai. 


Opere reprezentative: Liniști de schituri (poeme), 1924; Plânge Strâmbă-Lemne (poezii), Craiova, 
1927; Cerbul de lumină (poezii), București, 1928; Stele pentru leagăn (poezii), Râmnicu Vâlcea, 
1936; Studențimea și idealul spiritual (studiu); Cununi uscate (versuri), 1938; Corabia cu tufănici, 
București, 1939; Poezii de război, București, 1942; Balade, București, 1943. Postume: Poezii din 
închisori, 1982, Canada,; Sângele temniţei - Balade, 1993, Timișoara. 


După 1989 opera sa a fost introdusă în manualele școlare. Sensibilitatea și frumusețea poeziei sale 
a fost pusă și mai mult în evidenţă pe muzica vestitului rapsod Tudor Gheorghe, al cărui tată - Ilie 
Tudor - a fost camarad de suferinţă al poetului la Aiud. Prin concertul Cu /isus în celulă - poezia în 
închisori 1941-1964 Tudor Gheorghe aduce în conștiința generaţiei de azi una din cele mai cumplite 
suferinţe ale omenirii întregi. 


Radu Gyr ne-a lăsat un îndemn de luptă, poate cel mai potrivit din câte s-au scris, intitulat chiar așa: 


Îndemn la luptă 

Nu dor nici luptele pierdute, 
nici rănile din piept nu dor, 
cum dor acele braţe slute 


care să lupte nu mai vor. 


Atunci când inima ta cântă, 
ce-nseamnă-n luptă-un braţ înfrânt, 
ce-ţi pasă-n colb de-o spadă frântă, 


când te ridici c-un steag mai sfânt? 


Înfrânt nu ești atunci când sângeri 
și nici când ochii-n lacrimi ţi-s, 
cele mai crâncene înfrângeri 


sunt renunțările la vis. 


De sărbătorile sfinte ale Nașterii Domnului deținuții colindau printre altele, creații ale poetului. Cu 
câtă emotie își amintește de acele timpuri mai tânărul coleg de suferință Atanasie Berzescu, de 
formaţie teolog, când poetul colinda alături de ceilalţi propriile-i colinde. 


„În aceste momente de înălţare spirituală și de trăire adâncă a fiinţei noastre, de undeva, dintr-o 
celulă, Radu Gyr sigur colinda și el cu noi. La fel, înfipt cu mâinile în zăbrele, trăia din farmecul 
colindului. Era creaţia lui. El ne spunea că nu mai este al lui, ci al neamului nostru românesc. A 
cunoscut în aceste clipe cele mai copleșitoare sentimente de mulțumire și de omagiu adus celui 
mai mare poet care a cântat durerile celor din închisoare. Este poetul pătimirii noastre, a neamului 
românesc. Nu cred că a fost vreun scriitor care să cunoască o mai mare satisfacție și mulțumire 
sufletească și un adânc respect pentru opera lui, ca Radu Gyr. Am avut fericirea să stau cu el mult 
timp. Simt și azi cum, strângându-mă la pieptul lui, cu căldura sufletească de părinte, mă copleșea, 


mă fascina. El era patriarhul nostru și comandantul nostru, al Aiudului întreg. Din gura lui am cules 
laude și îndemn la rezistenţă. Îl păstrez în minte și-n suflet până la moarte.” (A. Berzescu, „Lacrimi 
și sânge”, Ed. Marineasa, Timișoara, 1999) 


„Din cauza creaţiei lui poetice legionare a suferit mult sub toate regimurile. A fost unul dintre cei 
mai persecutați oameni din România. Și putea și el să se retragă comod din luptă și să pactizeze cu 
inamicul, căutându-și refugiul în cine știe ce legaţie din străinătate. Niciodată n-a căutat nici cel 
puţin să se salveze peste hotare. ÎI lega familia, îl lega pământul ţării, îl lega destinul lui tragic. Era 
un om de rară puritate sufletească și de o rară modestie. Era urmărit pentru crima de a fi fost un 
mare poet - poate cel mai mare între cele două războaie - și de a-și fi pus talentul în slujba 
idealului naţional. Ultima sa poezie, Piramida, scrisă doar cu câteva zile înainte ca moartea să-i 
smulgă pana din mână - la 29 aprilie 1975 - și arcuită în viziune îi confirmă convingerea.” 
(Constantin Em. Bucescu, Permanente, mai 2005) 


„Este adevărat că la Aiud s-a aplicat, de regulă, regimul de iad. Numai din această realitate s-au 
putut naște versurile lui Radu Gyr: „Satan de-ar socoate că vechiul său vad / Ar fi să se cheme altfel 
decât iad, / Ar zice, desigur, cu zâmbetu-i crud: / Aici e Aiudul, aici e Aiud. 


Lanturile apar mereu în poeziile din închisoare. În viziunea lui Radu Gyr, când apare lisus pentru o 
clipă, în celula condamnatului, are la glezne semne de răni și rugină, „parcă purtase lanţuri 
cândva”. De fapt, lisus este în capul legiunilor nesfârșite de pătimitori în lanţuri și în temnițe, pentru 
adevăr și dreptate. El a fost primul deţinut politic creștin. În altă poezie apare imaginea unui convoi 
de deținuți ce trec pe stradă în zornăit de lanţuri.” (Pr. Liviu Brânzaș, „Raza din catacombă”, cap. 7) 


„Acesta-i cel mai mare baladist al nostru. S-a publicat nu de mult un volum de balade de Radu Gyr. 
Era un om pur. Acesta trebuie sanctificat la un moment dat. El era în pușcărie încă din 1940, după 
revenirea legionară. Nu este un condamnat al comuniștilor. El a fost condamnat de regimul lui 
Antonescu. Un om curat la suflet ca o fată mare, deși era căsătorit. Avea o soție bună și cuminte de 
la Piatra Neamţ, care l-a așteptat 22 de ani. El a făcut fără pauză 22 de ani la Aiud și poate pe la 
închisoarea militară și Jilava un an... Era un creștin desăvârșit. A intrat în pușcărie cu fruntea sus și a 
ieșit din pușcărie cu fruntea sus. Moral.” (Pr. Dimitrie Bejan, „Bucuriile suferinței l’) 


„A sosit apoi Radu Demetrescu Gyr, poetul. Fusese pe front ca soldat, dar a fost decorat cu Virtutea 
Militară și Crucea de Fier. Acum era adus lângă ceilalți. Era conferenţiar universitar de franceză și 
română la București. Blond, originar din Craiova, cu tată artist, mamă din Ardeal, firav, cu o 
afecţiune la intestine, foarte cult, tăcut și discret, atent cu toată lumea. În toţi anii mei de închisoare 
n-am cunoscut vreun om mai politicos ca dânsul. Era un punct de atracţie. Senin și blând, abordabil 
de oricine, împrăștia în jur un aer de sănătate morală, de încredere și bărbăţie. Venea de la spitalul 


din Brașov. Întors de pe front, scrisese niște poezii de război foarte apreciate. Era încă în plină 
vigoare creatoare și apărea mereu cu ceva nou. Creaţia lui variată a fost ca o hrană pentru toți, ca o 
cuminecătură la praznicele mari.” (Pr. Nicolae Grebenea, „Amintiri din întuneric", 2000) 


„Omul Gyr era o făptură firavă, delicată. Un visător care se emoţiona în fața unei frunze căzute, al 
unui firicel de iarbă ivit cine știe cum între două lespezi de piatră... Radu Gyr n-a fost un luptător pe 
baricade; arma lui în fața căreia nu se poate rezista, a fost poezia, teribila armă care deschide 
ceruri pentru obidiţi, iar pentru dușmani foc mistuitor... Sufletul lui era un vulcan în erupție. 
Versurile lui, balsam pe răni sângerânde și săgeți neiertătoare pentru dușmanii Ţării. Eleganţa lor s- 
a născut din suferinţă, iar puterea de penetraţie din înnăscutul talent și sensibilitatea cu care-l 
înzestrase Dumnezeu. 


„Lângă rugăciune, lumina poeziei lui Gyr a fost liantul care a legat inima de inimă, sufletul de 
suflet, cu zalele lanțurilor care ne rodeau gleznele. Versul lui se trăia. Era pentru noi, haină și hrană, 
apă și căldură. Dacă amărâtul de trup în care abia mai licărea un strop de viață, prin cine știe ce 
minune, se mulțumea cu o cană de apă, încălzită vara și îngheţată iarna, - i se spunea „ceai” - și cu 
100 de grame de pâine, se trăia, căci belșugul hranei ființei interioare era în noi uriaș. Nu se reușea 
întotdeauna, era și periculos, să se scrie pe o bucăţică de săpun, cine știe ce, dar o strofă două ne 
luminau ziua, ne încălzeau noaptea, ne umpleau gamela. Eram bogați. 


„În vremea aceasta, el topit de foame, ros de boală, înconjurat de ură, scria. Scria în cap, în capul 
pleșuv înainte de vreme, izbit de pereţi, de frig, de mizerie. Memoria lui Radu Gyr? N-am termen de 
comparaţie. Fremătau celularul și Zarca de ceea ce Dumnezeu îi dăruise din belșug. 


Caută tinere, și găsește - nu-i greu - izvorul dătător de sănătate spirituală de care ai nevoie! Curge 
din belșug în poezia lui Radu Gyr, potolește setea de frumos! Plutește în ea duhul creștin, 
patriotismul neamului nostru de care trebuie să fii mândru. E spălat cu sânge, cu durere, cu râuri 
de lacrimi. (Ilie Tudor, „Un an lângă Căpitan”, ediția 3, 2009, p.133 ș.u.) 


„Arătam speriat și destul de timid. În mijlocul curţii era WC-ul, prevăzut cu mai multe cabine. 
Deodată văd că se apropie de mine un om mai înalt, puţin adus de spate, cu ochelari pe un nas 
destul de mare, pe cap cu o bonetă vărgată și cămașă cu mâneci scurte. Zâmbind, întinde mâna 
dreapta spre mine, mă ia după cap și-mi spune: „Hai, colega, cu mine la plimbare. Nu te speria, 
totul va fi bine. Și eu am fost așa la începutul boli. Mă strânse la pieptul lui și plecarăm la 
plimbare. Eu mă pierdusem de tot. Mergând în dreapta lui, începuse să-mi vorbească. Mă încuraja 
sfătuindu-mă să fiu mai senin și să iau lucrurile așa cum sunt ele, bune și rele. „Să nu uiţi că noi 
trebuie să credem cu tărie că vom ieși afară. Să-l avem pe Dumnezeu în noi tot timpul. Strâns la 
pieptul lui, îi simțeam căldura corpului. Eram copleșit. O bucurie neîncercată pusese stăpânire pe 


mine. Îmi simţea timiditatea și se străduia să mă liniștească. Uitasem de boală. Acum, parcă eram 
în al nouălea cer. Ca un copil trăiam sentimentul bucuriei. Ajunsesem la pieptul lui Radu Gyr. Parcă 
și acum îi simt braţul drept petrecut după capul meu. 


În plimbarea noastră, îmi prezenta o mulţime de colegi de suferinţă, ca: pe Relu Stratan, la care 
ținea foarte mult, pe Alexandru Virgil loanid, pe Gheorghe Dutchievici, Traian Petrescu și mulți 
alţii, pe care eu nu-i mai știu. Așa au trecut zilele la rând, când, la începutul fiecărei plimbări, mă lua 
după cap și ne plimbam roată în jurul WC-ului. Mi se dezlegase și mie limba. Așa l-am întrebat 
odată: 


„Domnule profesor, D-voastră tot îmi spuneți “colega”, dar eu am fost un biet și amărât de profesor 
începător, iar D-voastră poet și profesor universitar. Sunt atât de mic și prăpădit”. 


„Nu te necăji, că și eu am fost odată tot așa un biet profesor. D-ta ești aici alături de mine în 
blestematul acesta de Aiud. Ești egal cu mine. Asta s-o reții și nimic mai mult'. După această 
lămurire, duhurile noastre parcă s-au unit. Doamne, ce bine mă simțeam! Pășeam în rând cu Radu 
Gyr, deși el era atât de mare, iar eu atât de mic. Astăzi, când scriu aceste rânduri, mă întorc cu 
gândul și sufletul la anii de zbucium ai lui Radu Gyr - 1961-1962 - când colonelul Crăciun, 
comandantul Aiudului, îi smulge declaraţia de retractare a tot ce-a scris. Acel zvâcnet de sfinţenie al 
lui în pornirile de iad ale Aiudului nu l-a făcut în fața noastră, a celor care acum mai trăim, mai mic. 
Nu. El este pentru noi și neamul nostru tot uriașul de la Aiud. Reeducarea nu l-a putut desființa. El a 
rămas tot Radu Gyr al neamului românesc, poetul pătimirii noastre... 


Peste doi ani, în 1955, vara, aveam să mai aud de Radu Gyr, că se internase în salonul 5 al 
spitalului. Eu eram în salonul 10, salonul mortii, țintuit la pat. Radu Gyr era într-o stare gravă de 
boală. De sus i-am trimis o pijama pentru dormit. Nu avea nici haine. Ca un sfânt răbda și se ruga 
lui Dumnezeu să-l ajute.” (Atanasie Berzescu, op.cit.) 


„Dacă am asemăna România cu o mireasă în fața altarului alături de mirele său, atunci ochiul stâng 
al acestei mirese ar fi Mihail Eminescu - Luceafărul literaturii române. Ochiul drept, însă, ar fi Radu 
Demetrescu-Gyr, martirul neamului românesc. Literatura română fără Radu Gyr arată ca o mireasă 
slută, ca o nevastă chioară. Ne-a fost dat de soartă nouă români lor să ajungem pană la porţile 
ladului... Dumnezeu nu ne-a uitat cu totul, ci ne-a trimis un însoțitor, un înger păzitor - e călăuza 
care a știut maestru să cânte din harfă pe drumul disperării... Radu Gyr n-a fost un strateg care să 
conducă Legiunea prin mlaștina acestor vremuri de întuneric. El a fost focul ce a topit oţelurile cele 
mult încercate. A fost o lumină nu numai pentru legionari, ci pentru întreg neamul românesc.” (O. 
Voinea, „Masacrarea studențimii române”) 


Ridică-te, Gheorghe, ridică-te, loane! 


Nu pentru-o lopată de rumenă pâine, 


nu pentru pătule, nu pentru pogoane, 
ci pentru văzduhul tău liber de mâine, 


ridică-te, Gheorghe, ridică-te, loane! 


Pentru sângele neamului tău curs prin șanțuri, 
pentru cântecul tău țintuit în piroane, 
pentru lacrima soarelui tău pus în lanţuri, 


ridică-te, Gheorghe, ridică-te, loane! 


Nu pentru mânia scrâșnită-n măsele, 
ci ca să aduni, chiuind pe tăpșane, 
o claie de zări și-o căciulă de stele, 


ridică-te, Gheorghe, ridică-te, loane! 


Așa, ca să bei libertatea din ciuturi 
și-n ea să te-afunzi ca un cer în bulboane 
si zarzării ei peste tine să-i scuturi, 


ridică-te, Gheorghe, ridică-te, loane! 


Și ca să pui tot sărutul fierbinte 
pe praguri, pe prispe, pe uși, pe icoane, 
pe toate ce slobode-ţi ies înainte, 


ridică-te, Gheorghe, ridică-te, loane! 


Ridică-te, Gheorghe, pe lanţuri, pe funii! 
Ridică-te, loane, pe sfinte ciolane! 
Și sus, spre lumina din urmă-a furtunii, 


ridică-te, Gheorghe, ridică-te, loane! 


lisus în celulă 


Azi noapte lisus mi-a intrat în celulă. 
O, ce trist și ce'nalt părea Crist! 
Luna venea după El, în celulă 

și-L făcea mai înalt și mai trist. 


Mâinile Lui păreau crini pe morminte, 
ochii adânci ca niște păduri. 

Luna-L bătea cu argint pe veștminte 
argintându-l pe mâini vechi spărturi. 


Uimit am sărit de sub pătura sură: 
- Doamne, de unde vii, din ce veac? 
lisus a dus lin un deget la gură 

și mi-a făcut semn ca să tac. 


S'a așezat lângă mine pe rogojină: 

- Pune-mi pe răni mâna ta! 

Pe glezne-avea urme de cuie și rugină 
parcă purtase lanţuri cândva. 


Oftând și-a întins truditele oase 

pe rogojina mea cu libărci. 

Prin somn lumina, dar zăbrelele groase 
lungeau pe zăpada Lui, vărgi. 


Părea celula munte, părea căpăţână 

și mișunau păduchi și guzgani. 

Am simţit cum îmi cade capul pe mână 
și-am adormit o mie de ani... 


Când m-am trezit din afunda genună, 
miroseau paiele a trandafiri. 

Era noapte și era lună, 

numai lisus nu era nicăiri... 


Am întins braţele, nimeni, tăcere. 
Am întrebat zidul: nici un răspuns! 


Doar razele reci, ascuţite'n unghere, 
cu sulița lor m'au străpuns... 


- Unde ești, Doamne? Am urlat la zăbrele. 
Din lună venea fum de căţui... 

M-am pipăit... și pe mâinile mele, 

am găsit urmele cuielor Lui. 


Radu Gyr-Crezul(Puneti-mi lanturi)-Sfintii inchisorilor-Maicile de la Diaconesti 


(din “Martiri si marturisitori romani din secolul XX” - Fabian Seiche) 


via Bucovina Profundă 

2 COMMENTS 


seg 10...Gerules Says m 5aniago 
Radu Gyr a fost trestia plangatoare delicata si trista supusa unui crunt destin al intregului popor 


roman, destinul daruit acestuia de prigoana cominternista iudeo comunista.Geniul acestui om de o 
sensibilitate aparte in poezia lumii nu numai al Romaniei a cutremurat si mai cutremura inca 


vagaunile intunecate ale spirituli omenesc.Radu Gyr a dovedit cu prisosinta ca inaltimile se ating prin 


truda, sacrificii si suferinta.Poporul roman poate multumii cerului ca l-a avut in gradina tarii sale si pe 
acest Fat Frumos care a adaugat la patrimoniul spiritualitatii romanesti o placa de marmora scuptata 
in poezie pentru eternitate.Autorul omite a mentiona ca Radu Gyr a fost evreu.Mentionarea entitatii 
sale nu poate sa creieze decat niste dileme de sant,nu de bun simt si de omenie.Evreimea prin Radu 
Gyr si-a castigat o parte mareata din respectul,din prietenia altor natii pe care ei o refuza in mod 
neinteles.Radu Gyr s-a integrat in Coloana Infinitului sferintelor omenesti din singura vina ca il iubea 
pe Dumnezeu si drtatea.Miscarea Legionara a fost pentru poet casa si refugiul binefacator al 
divinitatii coplesite peste neamul romanesc in cele mai grele momente ale istoriei.El se alatura in 
Panteonul spiritual al Romaniei in vecii vecilor. 


Po ANTIPUTIN Says  f4 5 ani ago 
R27 O, GERULES, lasa'l pe'al nostru Gyr 

